alexandrainst/scandi-wiki huggingface dataset:
Rzeszów

Rzeszów (ukrainsk Ряшiв - Rjasjiv, tysk Reichshof, latinsk Resovia, jiddisk ריישע-Reisha) er ein by søraust i Polen med om lag 170 000 innbyggjarar. Han fekk byrettar i 1354 og er i dag hovudstad og største by i Subkarpatiske voivodskap (sidan 1999), tidlegare Rzeszów voivodskap (1945-1998).

Historie 

Rzeszów vart grunnlagd i 1354 av kong Kasimir III av Polen. I ei lang stund var han eigedomen til familien Lubomirski, ein av dei viktigaste i Polen. I tillegg til å ha ein kjend årleg marknad var Rzeszów berre enno ein by langs handelsvegen til Ungarn. I 1658 oppretta Jerzy Sebastian Lubomirski ein piaristskule, den andre vidaregåande skulen i Polen.

I 1937 vart det lagt militærindustri til byen. Państwowe Zakłady Lotnicze produserte fly, og det var òg ein kanonfabrikk under Hipolit Cegielski.

Folk frå Rzeszów 
Tomasz Stańko (1942–2018), trompetist

Kjelder 

 Denne artikkelen bygger på «Rzeszów» frå , den 15. juni 2008.

Bakgrunnsstoff 

Byar i Polen
Subkarpatiske voivodskap
Shtetlar
Genforråd

Genforråd er eit omgrep som viser til dei samla gena til alle individa i ein art eller populasjon. Denne vil alltid ha meir variasjon enn arvestoffet til eit enkeltindivid. I nokre tilfelle vil det likevel vera liten skilnad mellom arvestoffet til enkeltindivid og summen av desse. Dette skjer når startpopulasjonen har vore svært liten, til dømes på grunn av nær utrydding av ein art eller intensiv avl på ein rase.

Genetikk
Świętochłowice

Świętochłowice , tysk Schwientochlowitz, er ein by som ligg sør i Polen. Byen har 50 600 innbyggjarar (2016), og han har den største folketettleiken i landet med om lag 4 200 innbyggjarar per km². Świętochłowice ligg ved elva Rawa i Schlesiske voivodskap.

Historie 
Świętochłowice er nemnd første gongen i 1313. Byen fekk Magdeburg-rettar i løpet av overgangen mellom 1200- og 1300-talet. Staden var ganske ubetydeleg fram til industrialiseringa i Øvre Schlesien tok til på slutten av 1700-talet. I 1920 avstod Tyskland byen til Polen, sjølv om den lokale folkeavstemminga hadde gjeve eit fleirtal på 51,9 % for å bli verande i Tyskland. I 1939 blei byen reannektert av Tyskland og i 1945 igjen av Polen.

Under andre verdskrigen dreiv tyskarane konsentrasjonsleiren KZ Eintrachthütte i Świętochłowice. I 1945 blei han omgjort til arbeidsleiren Zgoda for tyske sivile og polske antikommunistar. Leiren stengde i 1945.

I 2004 opna Det schlesiske kultursenteret (Centrum Kultury Śląskiej) i byen.

Bydelar 
 Centrum
 Zgoda
 Chropaczów
 Lipiny
 Piaśniki

Galleri

Bakgrunnsstoff

Kjelder 
 Denne artikkelen bygger på «Świętochłowice» frå , og «Świętochłowice» frå  den 11. september 2010. 
 

Byar i Polen
Schlesiske voivodskap
Lars i porten

Lars i porten er ein norsk film frå 1984. Rollene vert spelte av mellom andre Magnus E. Haslund, Joachim Calmeyer, Anne Krigsvoll og Anne Marie Ottersen. Filmen er regissert og skriven av Leif Erlsboe. Han handlar om Lars på 12 år som kjem frå eit arbeidarstrøk på austkanten i Oslo på 1950-talet og formidlar gjennom hans auge korleis han opplever menneska rundt seg.

Lars i porten vann Amandaprisen i klassen beste barne- og ungdomsfilm i 1985.

Bakgrunnsstoff 
 

Norske filmar
Filmar frå 1984
Vinnarar av Amandaprisen
Tillitsmannen

Tillitsmannen er ein norsk dokumentarfilm frå 1976. Filmen er regissert av Oddvar Bull Tuhus og handlar om politikaren Einar Gerhardsen. Gerhardsen fortel i filmen om tilhøvet hans til arbeidarrørsla og norsk politikk frå 1907 til 1963.

Bakgrunnsstoff 
 

Norske filmar
Dokumentarfilmar
Filmar frå 1976
Om Tilla

Om Tilla er ein norsk dramafilm frå 1963. Han er regissert og skriven av Arne Skouen og er den fyrste filmen i serien hans om ungar med psykiske vanskar. Dei to andre er Vaktpostene frå 1965 og Reisen til havet frå 1966. Filmen handlar om Tilla, ei lita jente som har vorte sjokkskada og fått psykiske problem, og vegen mot å verte frisk att.

Bakgrunnsstoff 
 

Norske filmar
Dramafilmar
Filmar frå 1963
Vaktpostene

Vaktpostene er ein norsk dramafilm frå 1965. Han er regissert og skriven av Arne Skouen og Johan Borgen. Vaktpostene er den andre filmen i serien til Arne Skouen om ungar med psykiske vanskar. Dei to andre er Om Tilla frå 1963 og Reisen til havet frå 1966. Filmen handlar om rekrutten Arild, som stikk av frå militærtenesta og kjem til ein heim for autistiske ungar, der han vil vere for å hjelpe til.

Bakgrunnsstoff 
 

Norske filmar
Dramafilmar
Filmar frå 1965
Reisen til havet

Reisen til havet er ein norsk dramafilm frå 1966. Han er regissert og skriven av Arne Skouen, og er den tredje filmen i serien hans om ungar med psykiske vanskar. Dei to andre er Om Tilla frå 1963 og Vaktpostene frå 1965. Filmen handlar om jenta «Pinne», som stikk av frå ein anstalt og møter sjåføren Hilmar.

Bakgrunnsstoff 
 

Norske filmar
Dramafilmar
Filmar frå 1966
Bekblende

Bekblende (frå tysk Pechblende), uranbekerts eller uraninitt er eit svart og tungt mineral og svært radioaktivt materiale som for det meste inneheld uranoksid, hovudsakleg UO2, men kan òg innehalde UO3 og oksyd av bly, thorium og sjeldne jordmetall. Stoffet blir nytta som malm for å vinna ut uran, og radium, som er eit nedbrytingsprodukt av uran.

Mineralet har vore kjend sidan minst 1400-talet frå sølvgruver i Malmfjella på grensa mellom Tyskland og Tsjekkia. Typelokaliteten er byen Jáchymov på den tsjekkiske sida av fjella, der F.E. Brückmann skildra mineralet i 1727. Ein finn stoffet i produsentland som Sør-Afrika, USA og Canada. Det finst òg i Tyskland, England og Australia.

Krystallisert bekblende finst i minerala cleveitt og brøggeritt, som mellom anna finst i Noreg.

Kjelder 
 Nynorskordboka og Bokmålsordboka
 Caplex  
 Bekblende. (14. februar 2009). I Store norske leksikon. Henta 13. februar 2014.
 Engelsk Wikipedia

Bakgrunnsstoff

Uranmineral
Oksydmineral
Radioaktive mineral
Kubiske mineral
Malmfrid Mstislavsdotter

Malmfrid Mstislavsdotter (fødd kring 1105, død etter 1137) var gift med kong Sigurd Jorsalfare. Ho vart dronning av Noreg og (frå kring 1132) dronning av Danmark.

Snorre Sturlason omtala dronninga til Sigurd Jorsalfare som Malmfred Haraldsdatter, dotter av Harald Valdemarsson aust for Holmgard, men dette er eit norrønt namn for Mstislav av Kiev, storfyrste av Kievriket i åra 1125-1132. 

Norske dronningar
Fødde på 1100-talet
Døde på 1100-talet
Folk frå norrøn tid
Ratifisering

Ratifisering (frå lat., av ratus 'fastsett, gyldig' og facere 'gjere') viser til at øvste styringsorganet i ein stat godkjennar eller stadfester ei mellomfolkeleg avtale som endeleg og bindande.

Statsvitskap
Blakstad i Asker

Blakstad er ein tettstad og ein gard i Asker. Han ligg ved Oslofjorden, mellom Bondi, Vettre og Vollen. Blakstad sykehus ligg på Blakstad.

Småkongen Gudolf av Blakstad hadde garden sin på Blakstad.

Folk frå Blakstad
 Wilhelm Blakstad  (1863–1936), stortingrespresentant
 Ragnvald Blakstad (1866–1929), industrimann

Litteratur 
 Sigurd Engelstad: Blakstad i Asker. Gården og slekten, Oslo 1958

Busetnader i Asker
Gardsnamn
Linuxdistribusjonen Fedora

Fedora (tidlegare Fedora Core) er ein RPM-basert linuxdistribusjon som er utvikla av Fedora-prosjektet og sponsa av Red Hat, som sjølv står bak Red Hat Enterprise Linux (RHEL), ein kommersiell linuxdistribusjon. Mykje av programvara i Fedora endar etter kvart opp i RHEL. På mange måtar kan ein difor hevda at brukarane av Fedora i grunn er betatestarar for Red Hat Enterprise Linux.

Bakgrunnsstoff 

Fri programvare
Linuxdistribusjonar
skipingar i 2003
Akers Avis/Groruddalen

Akers Avis/Groruddalen er ei avis som vert utgjeven i Groruddalen i Oslo. Avisa vert etablert i 1928 under namnet «Østre Aker», seinare «Akers Vel», og (i 1958) «Akers Avis». I 1960 føydde avisa til «Groruddalen Budstikke» som undertittel, i dag forkorta til «Groruddalen».

Ansvarleg redaktør er Hjalmar Kielland.

Opplagstal

Bakgrunnsstoff 
 Akers Avis/Groruddalen

Norske aviser etter namn
Aviser i Oslo
Aviser skipa i 1928
1928 i Noreg
Gentoo

Gentoo er ein linuxdistribusjon mynta på vidarekomne brukarar. Ulikt andre Linux-variantar kompilerer han all kjeldekode under installeringa, slik at brukaren kan skreddarsy operativsystemet og programma til sin eigen datamaskin.
Namnet kjem frå Gentoo Penguin som er det engelske namnet på bøylepingvinen.

Gentoo er bygd rundt installerings- og oppdateringssystemet Portage. Ein installerer programvare ved å skrive emerge etterfølgt av namnet på programmet som skal installerast. Portage nyttar ikkje programpakker som rpm eller deb, men ebuild-filer som inneheld instruksjonar for kvar Portage skal laste ned kjeldekoda, korleis programmet skal kompilerast, samt filavhengigheiter. Ved å skrive emerge world, oppdateres ein heile systemet unntatt sjølve linuxkjernen. Ettersom Portage er det einaste som er standard i ein Gentoo-installasjon, må brukaren sjølv sette systemet saman med diverse komponentar.

Bakgrunnsstoff 
 Offisiell side
 Det skandinaviske Gentooforumet

Fri programvare
Linuxdistribusjonar
Blodørn

Å skjera blodørn er skildra som ein avrettingsmåte frå norrøn tid. Han gjekk ut på at ein skar av ribbeina på begge sider av offeret innmed ryggbeinet, breidde dei til sides slik at dei likna på vengjer, og trekte ut lungene.

Straffa kan tenkast å vera ei gammal rituell handling, men det er også usikkert om noko slikt er blitt utført. Soga om blodørn kan også ha oppstått gjennom fantasifull forteljing eller feilomsetjinger av historiske kjelder.

Snorre Sturlason skildrar blodørn-straff i Soga om Harald Hårfagre.

Kjelder 
 Store Norske Leksikon, Kunnskapsforlaget, utgjeve år?

 Denne artikkelen bygger på «Blodørn» frå , den 20. januar 2008. 
 

Norrøn tid
Avrettingsmetodar
Tidsskriftet Traktor

Traktor er eit tidsskrift om traktorar som kjem ut seks gonger i året. Det blir gjeve ut av forlaget Tun Media i Oslo.
 
Sjefredaktør i bladet i 2006 er Marianne Asbøll Røhme.

Bakgrunnsstoff 
 Tidsskriftet Traktor si heimeside

Traktor
Norskspråklege tidsskrift
Buddhistiske høgtider

Buddhistiske høgtider er ei rekke høgtider som blir feira i samband med buddhismen. Nokre av dei tek utgangspunkt i livet til Buddha og læresetningane hans, medan andre har samband til lokale eller regionale høgtider, og berre blir feira innanfor visse buddhistkulturar. Høgtidene inkluderer mellom anna månefestar, vesak og vulan.

Bakgrunnsstoff 

Høgtider
Høgtider
Altaposten

Altaposten er ei avis som vert utgjeven i Alta i Vest-Finnmark i Troms og Finnmark fylke. Mediehuset Altaposten driv i tillegg med lokalradio (Radio Alta) og TV (TV Nord).

Ansvarleg redaktør er Rolf Edmund Lund.

Avisa blei først gjeven ut 23. august 1969, opphavleg av Nordavis AS som var starta opp året før.

Altaposten markerte seg som motstandar mot utbygginga av Alta-Kautokeino-vassdraget under Altasaka. Redaktøren for avisa, Jan Smith-Novik, deltok i aksjonen ved Stilla i 1981.

Opplagstal

Redaktør
 Øystein Dalland (1969-1971)
 Kjell Geheb (1971-1976) 
 Jan Smith-Novik (1976-1988)
 Sverre Larsen (1981-1983, vikar for Novik)
 Ulf Jørgensen (1988-2001)
 Rolf Edmund Lund (2001-)

Kjelder

Bakgrunnsstoff 
 Altaposten

Norske lokalaviser
Aviser i Troms og Finnmark
Alta kommune
Norske aviser etter namn
Aviser skipa i 1969
1969 i Noreg
Andøyposten

Andøyposten er ei avis som blir utgjeven på Andenes i Nordland fylke og er lokalavis for Andøy kommune. Avisa kom ut første gong 10. august 1979.

Ansvarleg redaktør er Jørn Aune.

Opplagstal

Bakgrunnsstoff 
 Andøyposten

Kjelder 

Norske lokalaviser
Aviser i Nordland
Andøy kommune
Vesterålen
Norske aviser etter namn
Aviser skipa i 1979
1979 i Noreg
Arbeidets Rett

Arbeidets Rett er ei avis som vert utgjeven i Røros i Sør-Trøndelag fylke. Arbeidets Rett er lokalavis for Røros kommune, Holtålen kommune, Os, Tynset kommune, Folldal kommune Alvdal kommune og Tolga kommune. Avisa kom ut første gong i 1907 under namnet Mauren.

Ansvarleg redaktør er Nils Kåre Nesvold.

Opplagstal

Bakgrunnsstoff 
 Arbeidets Rett

Kjelder 

Norske lokalaviser
Aviser i Trøndelag
Røros kommune
Norske aviser etter namn
Aviser skipa i 1907
1907 i Noreg
Graz

Graz (slovensk Gradec) er den nest største byen i Austerrike og hovudstad i delstaten Steiermark. Han har om lag 250 099 innbyggjarar (2006). Det gamle bysenteret er sett opp å UNESCO-lista over verdsarv.

Graz har ei lang historie som universitetsby og har i dag heile seks universitet med til saman 40 000 studentar. Nikola Tesla er mellom dei som har studert i byen.

Det gamle bysenteret i Graz er eitt av dei best bevarte i Europa, og er derfor teke med på UNESCO-lista over verdas kulturarv. Graz var europeisk kulturby i 2003.

Namnet Graz kjem frå det slovenske ordet for borg, grad — Gradec tyder 'lita borg'.

Bakgrunnsstoff 

 http://www.graz.at
 http://www.uni-graz.at/E/

Byar i Austerrike
Verdsarv i Austerrike
Steiermark
Europeiske kulturhovudstader
Kommunar i Steiermark
Ragnvald Blakstad

Ragnvald Blakstad () var ein norsk industrimann og kraftutbyggjar. Han er rekna som ein av pionerane i norsk krafthistorie.

Ragnvald Blakstad vart fødd på garden Blakstad i Asker kommune. 
I 1896 var han med på å stifta kraftselskapet A/S Barbu etter å ha fått konsesjon på å produsera elektrisitet i Barbuelva.
Blakstad er elles best kjend for Tyssedal kraftanlegg i Hardanger og Aura-anlegget i Romsdal. I 1910 overtok Blakstad aksjemajoriteten i A/S Tyssefaldene og blei generaldirektør for selskapet.

Kjelder
Denne artikkelen bygger på «Ragnvald Blakstad» frå ,  den 8. august 2016.

Bakgrunnsstoff 
 Eydehavnportalen om Ragnvald Blakstad
 NRK Sogn og Fjordane fylkesleksikon om Ragnvald Blakstad
 Eydehavnportalen om Ragnvald Blakstad
 NRK Sogn og Fjordane fylkesleksikon om Ragnvald Blakstad
 

Blakstad
Folk frå Asker
Norsk kulturhelg

Norsk kulturhelg var eit samarbeidsprosjekt mellom nynorskinstitusjonar og -organisasjonar om å skapa ei helg med ulike årsmøte, kulturhendingar og prisutdelingar i Oslo. Det Norske Teatret og Det Norske Samlaget var sentrale i arbeidet. Sist Norsk Kulturhelg vart skipa til var i 2003.

Bakgrunnsstoff 
 Blogg for Norsk kulturhelg 2003

Målrørsla
Norsk kulturliv
Nynorsk forum

Nynorsk forum er eit forum for å samordna og diskutera felles aktivitet for organisasjonar som arbeider med eller for nynorsk. Nynorsk forum vart skipa i januar 1997. I 2005 hadde forumet desse medlemene:

 Bondeungdomslaget i Oslo
 Dag og Tid
 Det Norske Samlaget
 Det Norske Teatret
 Ivar Aasen-instituttet
 Kringkastingsringen
 Landssamanslutninga av nynorskkommunar
 Nasjonalt senter for nynorsk i opplæringa
 Noregs Mållag
 Noregs Ungdomslag
 Norsk Barneblad
 Norsk Målungdom
 Norsk Ordbok
 Norsk Plan
 Norske Lagsbruk
 Nynorsk kultursentrum
 Nynorsk mediesenter
 Nynorsk pressekontor
 Riksfondet for nynorsk presse

Nynorsk
Nynorskorganisasjonar
Skipingar i 1997
Årets nynorskbrukar

Årets nynorskbrukar er ein pris som vert delt ut av Nynorsk kultursentrum på Dei nynorske festspela kvart år. Prisen går til «personar eller institusjonar som har synt evne til å bryte med språklege og kulturelle konvensjonar om bruk av nynorsk, som gjennom sitt føredøme eller praktiske arbeid gjer det lettaren å vere nynorskbrukar, eller som skaper større allmenn forståing for nynorsk». Prisen er på 100 000 kroner, ein diplom og eit grafisk trykk av Arne Nøst, og ved to høve eit eksemplar av Dialektspelet.

Prismottakarar 
 2000: Karl Arne Utgård (høgsterettsdommar)
 2001: Gerd Kjellaug Berge (hotelleigar og visepresident i NHO)
 2002: Ringstabekk skole i Bærum
 2003: Martin Toft (redaktør) 
 2004: Side Brok (musikkgruppe)
 2005: Kjartan Fløgstad (forfattar) 
 2006: Kari Traa (toppidrettsutøvar og forretningskvinne)
 2007: Guri Vesaas (forlagsredaktør og omsetjar)
 2008: ÅmliAvisa ved redaktør Inger Stavelin (lokalavis for Åmli kommune i Aust-Agder)
 2009: Ottar Rekkedal (overlækjar)
 2010: Maria Parr (forfattar)
 2011: Linda Sæbø (bloggar)
 2012: Ingvild Bryn og Arill Riise (journalistar)
 2013: Gunnar Skirbekk (filosof)
 2014: Aasmund Nordstoga og Odd Nordstoga (artistar)
 2015: Jorunn Veiteberg (kunsthistorikar og journalist)
 2016: Martine Rørstad Sand (omsetjar)
 2017: Morten Haga Lunde (etterretningssjef)
 2018: John-Ragnar Aarset (generalsekretær i Høgre)
 2019: Frisørkjedene Floke og Balanzera ved adm.dir. Irene Stana og eigar Trude Lundevall
 2020: Geir Sverre Braut  (professor i helsefag)
 2021: Bergen kommune
 2022: Gaute Eiterjord (miljøaktivist og forfattar)

Kjelder

Bakgrunnsstoff 
 Ivar Aasen-tunet

Nynorskprisar
Språkprisar
Skipingar i 2000
Nynorsk kultursentrum
Røyken og Hurums Avis

Røyken og Hurums Avis kjem ut i Sætre og dekkar kommunane Røyken og Hurum. Avisa kom første gong ut i 1976 under namnet Smånytt, eit namn som framleis blir nytta på folkemunne. Avisa kjem ut to gongar i veka og er eigd av Orkla Media. Ho er organisert saman med Drammens Tidende i Drammens Tidende Konsern.

Opplagstal

Bakgrunnsstoff 
Røyken og Hurums avis

Kjelder 

Aviser i Viken
Norske lokalaviser
Norske aviser etter namn
Røyken kommune
Hurum kommune
Skipingar i 1976
Tay

Tay er ei elv som renn 193 km og er med det den lengste elva i Skottland. Ho har det meste av det sørlege skotske høglandet som nedslagsfelt. Kjelda til Tay er ved fjellet Ben Lui, berre 13 km frå byen Oban på vestkysten, mens elveosen er ved Nordsjøen, rundt 160 km austanfor. Rekna i gjennomsnittleg vassføring (170 m3/s ved Perth) er den største elva på øya Storbritannia. 

Elva har fleire namn; den første delen blir kalla Connonish, deretter Fillan og deretter skiftar namnet til Dochart inntil ho flyt inn i innsjøen Loch Tay ved Killin.

Elva renn ut frå Loch Tay ved Kenmore og flyt derfrå til Perth. I historisk tid var dette siste plassen ein kunne krysse elva før havet. Nedanfor Perth blir elva påverka av tidevatnet og renn ut i fjorden Firth of Tay. Den største byen langs elva er Dundee som ligg på nordsida av Firth.

Dei største sideelvene til Tay er Almond, Isla, Braan, Tummel og Lyon. Akkurat som Spey, Dee og Tweed, er Tay ei vidkjend lakseelv.

Elvar i Skottland
Geografi i Highland
Le monde diplomatique Norden

Le monde diplomatique Norden (LMD) er ei norsk-dansk utgåve av den franske månadsavisa med same namn. Avisa har norsk (bokmål) som hovudspråk, og er rekna som radikal og anti-amerikansk. Ho er kjend for lange og djuptgåande artiklar innan emne som til dømes filosofi, politikk, kultur og media, men driv ikkje med dagsaktuell nyhendeformidling.

Hovudsakleg inneheld avisa omsette artiklar frå franske Le monde diplomatique, men ein tredel av stoffet skal vere eigenprodusert av den norsk-danske redaksjonen.

Avisa vert distribuert i Noreg, Danmark og Sverige. Nordmannen Truls Lie har vore ansvarleg redaktør for avisa sidan den nordiske utgåva kom ut første gongen i april 2003. I 2006 skapte avisa kontroversar ved at akademikaren Emil André Røyrvik fekk publisere fleire artiklar som støtta konspirasjonsteoriar kring 11. september-åtaket.

I tillegg til å verte seld i laussal, får abbonentar av avisa Klassekampen avisa som vedlegg kvar månad (2006). Tidlegare har LMD hatt same avtalen med Morgenbladet.

Avisa har 45 systerpublikasjonar på skilde stader i verda, og av dei er den franske «moderavisa» Le monde diplomatique mest kjend.

Lenkjer ut/Kjelder 
 Diplo.no  (offisiell nettstad)
 Dagensmedier.no: Klassekampen i samarbeid med Le monde diplomatique

Norske aviser etter namn
Aviser i Oslo
Le monde
Skipingar i 2003
Sturla Þórðarson

Sturla Þórðarson (), norsk form Sturla Tordsson, var ein islandsk hovding, lovseiemann, historikar og skald.
Han høyrde til sturlungeætten, og var nevø av Snorre Sturlason. 

Sturla er best kjend for å ha skrive Íslendinga saga, den lengste av sogene i Sturlunga saga, og Soga om Håkon Håkonsson. Den sistnemnde blei skriven på oppdrag av sonen til kong Håkon Håkonsson, Magnus Lagabøte, på 1260-talet. Seinare skreiv han òg Soga om Magnus Lagabøte, den siste av dei norrøne kongesogene, som det berre er brotstykkje att av. 

Sturla var òg ein framståande hovding på Island, og sjølv djupt innblanda i hendingane og stridene som han skreiv om i Íslendinga saga. Ei tid var han lovseiemann, den fremste posisjonen på Island.
Han bidrog til utforminga av Jarnsida, den nye lovboka for Island etter at landet blei lagt direkte under norsk kongsmakt på 1260-talet. 

Sturla blei innsett som lagmann for Island i 1272, noko som var det høgaste embetet på øya. Dei neste fire åra var han lagmann for heile Island, og i 1277–82 for Nord- og Vestlandet. I 1277 reiste han til Noreg der han blei utnemnd til skutilsvein (hirdmann) av Magnus Lagabøte og fekk i oppdrag av kongen å skriva soga om kongen.

Kjelder

Delar av denne artikkelen bygger på «Sturla Tordsson» frå ,  den 18. november 2016.

Bakgrunnsstoff 

 Håkon Håkonssons saga
 Magnus Lagabøtes saga og Håkon Håkonssons saga m.fl., på norrønt
 Sturlunga saga
 Norsk biografisk leksikon om Sturla Tordsson
 
 

Islendingar frå norrøn tid
Islandske forfattarar
Islandske skaldar
Islandske hovdingar
Lovseiemenn
Kongesoger
Forfattarar frå 1200-talet
Øyene

Øyene er lokalavis for Færder, avisa kjem ut ein gong i veka. Øyene vart kåra til landets beste lokalavis i både 2006 og 2007 .

Opplagstal

Kjelder

Bakgrunnsstoff 
 

Aviser i Vestfold og Telemark
Norske aviser etter namn
Norske lokalaviser
A-pressen
Kultur i Færder
Aviser skipa i 1999
1999 i Noreg
Gudolf Blakstad

Gudolf Blakstad () var ein norsk arkitekt. Han vart fødd i Gjerpen nær Skien, og døydde i Oslo. 

Blakstad tok utdanning ved Noregs tekniske høgskole, med eksamen frå arkitektlinja i 1916. 
Han arbeidde i to år hos arkitekt Arnstein Arneberg, før han i 1918 starta sin eigen praksis i Oslo. I 1919 teikna han Oslo Nye Teater saman med Jens Dunker.
Som arkitekt arbeidde han mykje saman med Herman Munthe-Kaas som han hadde firma saman med i rundt 50 år. Ein kan vanskeleg skilje verka deira frå einannen.

Blakstad vart kjend for arbeidet sitt i overgangen mellom nyklassisisme og funksjonalisme i norsk arkitektur. Blakstad er særleg kjend for å ha teikna Haugesund rådhus (1922) i nyklassisistisk stil og Kunstnernes Hus i Oslo i funksjonalistisk stil.

Blakstad fekk Houens fonds diplom tre gonger; i 1930 saman med Jens Dunker for Det Nye Teater i Rosenkrantz' gate i Oslo, i 1931 og 1934 saman med Herman Munthe-Kaas. Dei fekk prisen for Kunstnernes Hus i 1931 og for Haugesund rådhus i 1934.
I 2004 blei Elgeseter bru frå 1950 tildelt Betongtavlen.

Kjelder 
 Gudolf Blakstad frå Norsk biografisk leksikon
 Houens fonds diplom frå Norske Arkitekters Landsforbund
 Betongtavlen 2004

Bakgrunnsstoff 

 
Folk frå Skien
Houens fonds diplom